钦定古今图书集成/明伦汇编/官常典/第249卷 > 《让左仆射初表》徐陵
## 钦定古今图书集成/明伦汇编/官常典/第249卷 > 《让左仆射初表》徐陵

臣闻“七十之岁，扬雄拟经；六十之年，平津对策。若斯
强壮，无叹耆老。”臣励则胄华轩冕，才允卿相，出纳流
誉，朝野具瞻。臣弘正国老儒宗，情尚虚𥳑，元风胜业，
独王当年。臣种气怀沈密，文史优裕，东南贵秀，朝廷
亲贤，并见壮猷，皆宜左执。若汉武好少，则微臣已老；
若周文爱老，则有此群才。伏愿天明更谋梓匠，求其
妙选，称是“能官。”